|  |  |  |  |  |  |
| --- | --- | --- | --- | --- | --- |
| Pr. Marge Kelgo | **Teie:** | - | **nr.** | | - |
| Transpordiamet |  |  |  | |  |
|  | **Meie:** | 22.01.2025 | **nr.** | | 01 |
|  |  |  | |  |  |

**Lepingu pikenduse taotlus**

Lepingu nimetus: Riigitee 4 (E67) Tallinn-Pärnu-Ikla km 70,2-78,8 Haimre-Konuvere lõigu 2+2 sõidurajaga maantee põhiprojekti koostamine

Lepingu nr: 3.2-3/24/966-1

Lepingu sõlmimise kuupäev: 20.05.2024

Katend

Katendi aruande ülevaatuseks esitamise tähtaeg oli 17.10.2024 ja lõplikult oleks katendi aruanne pidanud valmis olema 16.11.2024. Töövõtja esitas esimese katendiaruande versiooni tellijale tähtaegselt, kuid erinevatel töövõtjast ning tellijast sõltumatutel asjaoludel (erinevate katenditüüpide valik, stabiliseerimise ulatuse valik, objektilt saadava freespuru kasutatavuse ulatuse täpsustamine põhimaantee katendis) on katendi lõpliku variandi otsustamine võtnud eeldatust oluliselt kauem aega. Tellija poolt on komisjon otsustanud katendi valiku 09.01.2025.a. protokolliga.

Rampide lahendus

Tehnilise kirjelduse punkt 3.11 kohaselt pidi töövõtja projekteerima põhimaantee koos kõigi tee ehitamiseks ja kasutamiseks vajalike teede ja rajatistega (kraavid, müratõkked, valgustus, kergliiklusteed jne) üldjuhul eelprojekti krundijaotuskavas planeeritud teemaale.

12.12.2024 töökoosolekul esitles tellija töövõtjale 12.07.2024 tellija otsusega kokku lepitud uut riigiteega nr 20204 ühenduva suundristmiku projektlahendust. Samal koosolekul teavitas tellija töövõtjat esimest korda, et Pk 783+00 – 790+00 teest vasakul asuvatest erakinnistutest ei õnnestunud eelprojekti kohaseid maaeraldusi teostada ning projektlahendus peab mahtuma olemasolevale teemaale. Sellest tulenevalt peab töövõtja juba koostatud projektlahenduse ümber projekteerima ning teostama täiendava geodeetilise mõõdistuse, kuna uus lahendus läheb olevast mõõdistusalast välja.

Projekteerimise käigus on selgunud teelõigu muldkeha paiknemine väga nõrgasel aluspinnasel, mistõttu esmastel kõrge muldkehaga lõikude stabiilsusarvutuste tulemusel oleks vajalik muldkeha stabiilsuse tagamiseks geotehniliste lahenduste koostamine. Optimaalse ja püsiva projektlahenduse konstrueerimiseks on selgunud vajadus teostada täiendavad nõrga aluspinnase eriuuringud (savipinnasest monoliitide võtmine, katsetamine) pinnase arvutuslike parameetrite täpsustamiseks. Täiendavate uuringute teostamise aeg on orienteeruvalt 30 päeva, misjärel 15 päeva jooksul oleks võimalik koostada uued stabiilsusarvutusd ja projekteerida vajalikud geootehnilised meetmed

Kõigi järgnevate töö osade tähtaeg ülevaatuseks esitamiseks on 14.02.2025 ja lõplik üleandmise tähtaeg on 15.04.2025. Tulenevalt töövõtjast sõltumatutest asjaoludest taotleb töövõtja järgnevate lepingu vahetähtaegade ja lõpptähtaja pikendust 45 päeva ehk järgnevate töö osade ülevaatuseks esitamise tähtajaks taotleb töövõtja 01.04.2025 ja lõplikuks töö üleandmise tähtajaks 30.05.2025.

Lugupidamisega

Mikk Reier

projektijuht

Andri Põrk

tel nr 5257248